CELEX: 22015D2160
Language: fi
Date: 2014-12-12 00:00:00
Title: ETA:n sekakomitean päätös N:o 293/2014, annettu 12 päivänä joulukuuta 2014, ETA-sopimuksen liitteen XIV (Kilpailu) muuttamisesta [2015/2160]

26.11.2015   
            
            
               FI
            
            
               Euroopan unionin virallinen lehti
            
            
               L 311/47
            
         ETA:n SEKAKOMITEAN PÄÄTÖS
   N:o 293/2014,
   annettu 12 päivänä joulukuuta 2014,
   ETA-sopimuksen liitteen XIV (Kilpailu) muuttamisesta [2015/2160]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Euroopan unionin toiminnasta tehdyn sopimuksen 101 artiklan 3 kohdan soveltamisesta teknologiansiirtosopimusten ryhmiin 21 päivänä maaliskuuta 2014 annettu komission asetus (EU) N:o 316/2014 (1) olisi otettava osaksi ETA-sopimusta.
            
         
               (2)
            
            
               Sen vuoksi olisi muutettava ETA-sopimuksen liitettä XIV,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan ETA-sopimuksen liitteessä XIV oleva 5 kohta (komission asetus (EY) N:o 772/2004) seuraavasti:
   ”32014 R 0316: komission asetus (EU) N:o 316/2014, annettu 21 päivänä maaliskuuta 2014, Euroopan unionin toiminnasta tehdyn sopimuksen 101 artiklan 3 kohdan soveltamisesta teknologiansiirtosopimusten ryhmiin (EUVL L 93, 28.3.2014, s. 17).
   Tätä sopimusta sovellettaessa asetuksen säännöksiä koskevat seuraavat mukautukset:
   
               a)
            
            
               Lisätään 6 artiklan 1 kohdan ilmaisun ”neuvoston asetuksen (EY) N:o 1/2003 29 artiklan 1 kohdan mukaisesti” jälkeen seuraava: ”tai valvontaviranomaisen ja tuomioistuimen perustamisesta EFTA-valtioiden välillä tehdyn sopimuksen pöytäkirjassa 4 olevan II luvun I osan 29 artiklan 1 kohdan vastaavan määräyksen mukaisesti”.
            
         
               b)
            
            
               Lisätään 6 artiklan 2 kohdan ilmaisun ”neuvoston asetuksen (EY) N:o 1/2003 29 artiklan 2 kohdan mukaisesti” jälkeen seuraava: ”tai valvontaviranomaisen ja tuomioistuimen perustamisesta EFTA-valtioiden välillä tehdyn sopimuksen pöytäkirjassa 4 olevan II luvun I osan 29 artiklan 2 kohdan vastaavan määräyksen mukaisesti”.
            
         
               c)
            
            
               Lisätään 7 artiklan loppuun seuraava:
               ’Valvontaviranomaisen ja tuomioistuimen perustamisesta EFTA-valtioiden välillä tehdyn sopimuksen määräysten nojalla samankaltaisten teknologiansiirtosopimusten rinnakkaisten verkostojen kattaessa yli 50 prosenttia merkityksellisistä markkinoista EFTA-valtioissa EFTAn valvontaviranomainen voi antaa suosituksen siitä, että tätä asetusta ei sovelleta teknologiansiirtosopimuksiin, jotka sisältävät erityisiä kyseisiin markkinoihin liittyviä rajoituksia.
               Edellä olevan 1 kohdan mukainen suositus osoitetaan asian kannalta merkitykselliset markkinat muodostavalle EFTA-valtiolle tai EFTA-valtioille. Tällaisen suosituksen antamisesta ilmoitetaan komissiolle.
               Kolmen kuukauden kuluessa 1 kohdan mukaisen suosituksen antamisesta kaikki EFTA-valtiot, jotka ovat suosituksen saaneet, ilmoittavat EFTAn valvontaviranomaiselle, hyväksyvätkö ne suosituksen. Jos EFTA-valtiolta ei saada vastausta kolmen kuukauden määräajassa, kyseisen valtion katsotaan hyväksyneen suosituksen.
               Jos suosituksen saanut EFTA-valtio joko hyväksyy suosituksen tai ei vastaa määräajassa, sillä on sopimuksesta johtuva oikeudellinen velvoite panna suositus täytäntöön kolmen kuukauden kuluessa sen antamisesta.
               Jos suosituksen saanut EFTA-valtio ilmoittaa kolmen kuukauden määräajassa EFTAn valvontaviranomaiselle, ettei se hyväksy suositusta, EFTAn valvontaviranomainen ilmoittaa tästä komissiolle. Jos komissio on eri mieltä kyseisen EFTA-valtion kanssa, asiassa sovelletaan sopimuksen 92 artiklan 2 kohtaa.
               EFTAn valvontaviranomainen ja komissio vaihtavat tietoja ja kuulevat toisiaan tätä määräystä sovellettaessa.
               Samankaltaisten teknologiansiirtosopimusten rinnakkaisten verkostojen kattaessa yli 50 prosenttia merkityksellisistä markkinoista ETA-sopimuksen soveltamisalueella molemmat valvontaviranomaiset voivat aloittaa yhteistyön tavoitteenaan erillisten toimenpiteiden toteuttaminen. Jos molemmat valvontaviranomaiset ovat samaa mieltä merkityksellisistä markkinoista ja tämän määräyksen mukaisen toimenpiteen toteuttamisesta, komissio antaa EU:n jäsenvaltioille osoitetun asetuksen ja EFTAn valvontaviranomainen sisällöltään vastaavan suosituksen kyseiset merkitykselliset markkinat muodostavalle EFTA-valtiolle tai ne muodostaville EFTA-valtioille.’ ”
            
         2 artikla
   Asetuksen (EU) N:o 316/2014 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 13 päivänä joulukuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (2).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 12 päivänä joulukuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 93, 28.3.2014, s. 17.
   
      (2)  Valtiosäännön asettamista vaatimuksista ei ole ilmoitettu.